มีอะไรกับแฟนวันที่5ธันวา61 แล้วประจำเดือนมา3วันค่ะวันที่ 18-20 พอมกราประจำเดือนก็มาแต่มาช้าไป3วัน พอเดือนกุมภา ประจำเดือนมาค่ะ แต่น้อยมาก และมีสีดำกับสีน้ำตาลมาประมาณ4-5วัน ทุกๆเดือนจะมีอาการเจ็บหน้าอกกับปวดหลังมากๆค่ะ แต่ว่าส่วนท้องน้อยเหมือนโตขึ้นนิดหน่อยค่ะ เราไปอ่านข้อมูลในอินเตอร์เน็ตบางคนก็บอกประจำเดือนมาก็ท้องได้ แบบนี้เราจะท้องไหมคะ ตอนที่มีอะไรกันก็ใส่ถุงค่ะ
สวัสดีค่ะ หากเลือดที่ออกในเดือน ก.พ. มีระยะห่างจากประจำเดือนในเดือน ม.ค. 21-35 วัน และออกนาน 4-5 วัน เลือดดังกล่าวก็น่าจะเป็นประจำเดือน ซึ่งเมื่อเป็นประจำเดือนจริงๆ ก็แสดงว่าไม่ได้มีการตั้งครรภ์เกิดขึ้นส่วนสาเหตุที่ทำให้มีปริมาณประจำเดือนน้อย อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย ออกกำลังกายมากไป อดอาหาร มีน้ำหนักลด มีภาวะโลหิตจาง เป็นต้น และเมื่อเลือดประจำเดือนมีปริมาณน้อย เลือดจึงไหลออกจากมดลูกช้า ทำให้เลือดสัมผัสกับอากาศและความเป็น กรดในช่องคลอดนาน เลือดจึงกลายเป็นสีน้ำตาลและดำได้สำหรับอาการเจ็บหน้าอก ปวดหลัง ท้องน้อยโตเล็กน้อย ก็เป็นอาการที่สามารถพบได้ในขณะมีประจำเดือน หากประจำเดือนหมดแล้ว แล้วอาการต่างๆหายไป ก็จะถือว่าปกติดีค่ะแต่หากเลือดที่ออก มีระยะห่างจากรอบที่แล้วน้อยกว่า 21 วัน หรือนานกว่า 35 วัน อาจจะไม่ใช่เลือดประจำเดือนก็ได้ แต่อาจเกิดจากสาเหตุต่างๆ เช่น มีการตั้งครรภ์แล้วมีภาวะแท้งเกิดขึ้น มีมดลูกอักเสบ เป็นผลจากการใช้ยาฮอร์โมนต่างๆ รวมถึงยาสตรี สมุนไพร อาหารเสริมต่างๆ มีโรคต่างๆของมดลูก เช่น เยื่อบุโพรงมดลูกหนาตัวผิดปกติ มะเร็งปากมดลูก เป็นต้น